b"\n_START_ARTICLE_\n\xc3\x80nec arbori becvermell\n_START_SECTION_\nH\xc3\xa0bitat i distribuci\xc3\xb3\n_START_PARAGRAPH_\nHabita aiguamolls, llacunes i vores de corrents fluvials d'ambdues Am\xc3\xa8riques, des del sud d'Arizona i Texas, a trav\xc3\xa9s de M\xc3\xa8xic fins a Panam\xc3\xa0, Col\xc3\xb2mbia, Vene\xc3\xa7uela, Aruba, Bonaire, Trinidad, Guyana i Surinam, oest i est d'Equador, est del Per\xc3\xba, i des de Brasil fins a Bol\xc3\xadvia, Paraguai i Argentina septentrional. _NEWLINE_Criats com ocells ornamentals a molts pa\xc3\xafsos, de vegades fugen del captiveri.\n_START_SECTION_\nAlimentaci\xc3\xb3\n_START_PARAGRAPH_\nEs poden alimentar a qualsevol hora per\xc3\xb2 sovint ho fan de nit. Mengen una \xc3\xa0mplia varietat de material vegetal, per\xc3\xb2 tamb\xc3\xa9 artr\xc3\xb2podes i invertebrats aqu\xc3\xa0tics quan estan a l'abast. Sovint mengen vegetaci\xc3\xb3 submergida en aig\xc3\xbces poc profundes.\n_START_SECTION_\nReproducci\xc3\xb3\n_START_PARAGRAPH_\nAquest \xc3\xa0nec \xc3\xa9s \xc3\xbanic per les seves costums mon\xc3\xb2games. La parella roman unida durant molts anys, a la manera d'oques i cignes. Ambd\xc3\xb3s pares comparteixen tota la tasca relacionada amb la crian\xc3\xa7a dels joves, des de la incubaci\xc3\xb3 fins a la cura dels fills. Solen fer el niu a la cavitat d'un arbre per\xc3\xb2 criaran a terra si \xc3\xa9s necessari. Tamb\xc3\xa9 poden utilitzar xemeneies, edificis abandonats, o caixes niu. Els aneguets salten des del niu dos dies despr\xc3\xa9s de l'eclosi\xc3\xb3, poden alimentar-se immediatament, i romanen amb els pares durant fins a vuit setmanes."